stanford-oval/wikipedia huggingface dataset:
אוניברסיטת המדינה של לואיזיאנה

| --- | --- |


צילום אוויר של קמפוס אוניברסיטת המדינה של לואיזיאנה
 אוניברסיטה ציבורית
 תקופת הפעילות:  1860–הווה (כ־164 שנים)
 בעלי תפקידים
 נשיא:  ויליאם פ. טייט הרביעי
 צוות:  5,000
 סגל:  1,500
 סטודנטים
 כלל הסטודנטים:  35,914 (2021)
 סטודנטים לתואר ראשון:  29,386 (2021)
 סטודנטים לתארים מתקדמים:  6,528 (2021)
 שונות
 הון עצמי:  696.07 מיליון דולר  (2021)
 מיקום
 מיקום:  באטון רוז', לואיזיאנה
 מדינה:  ארצות הברית ארצות הברית
 קואורדינטות:  30°24′52″N 91°10′42″W﻿ / ﻿30.4145°N 91.1783°W﻿ / 30.4145; -91.1783
 www.lsu.edu
 he
 
אוניברסיטת המדינה של לואיזיאנה (באנגלית: Louisiana State University; בראשי תיבות: LSU) היא אוניברסיטה ציבורית, השוכנת בבאטון רוז', לואיזיאנה שבארצות הברית, שהוקמה בשנת 1860.
האוניברסיטה חברה באיגוד אוניברסיטאות המחקר (URA), והיא הגדולה והראשית ביותר במדינה, עם כ-32,000 סטודנטים. המוסד מורכב מ-15 בתי ספר וקולג'ים.
הקמפוס הראשי הנוכחי הוקם בשנת 1926, והוא מורכב ביותר מ-250 מבנים שנבנו בהשראת האדריכל האיטלקי אנדראה פלדיו.
מבין בוגריה הידועים של האוניברסיטה ניתן למנות את ג'ון בל אדוארדס, יוברט האמפרי, ג'יימס קארוויל, סטיב סקליס, שאקיל אוניל ופיט מרוויץ'.
היסטוריה

האוניברסיטה הוקמה על קרקעות שניתנו לארצות הברית בתחילת המאה ה-19. מי שניהל ופיקח על פתיחת האוניברסיטה היה ויליאם שרמן אשר התפטר לאחר שנה אחת בלבד כשלואיזיאנה הייתה השישית לפרוש מן האיחוד ולהצטרף לקונפדרציית המדינות של אמריקה. המוסד נסגר ב-30 ביוני 1861, עם פריצתה של מלחמת האזרחים האמריקנית. באפריל 1863 האוניברסיטה נפתחה בקצרה, אך נסגרה זמן קצר לאחר מכן בעקבות המלחמה. לאחר סיום המלחמה בשנת 1865 הגנרל שרמן תרם את שני תותחים מצבא הקונפדרציה שהיו בשימוש בקרב פורט סאמטר שהחל את המלחמה.
באוקטובר 1865 האוניברסיטה חזרה לפעול, אך נשרפה בשנת 1869. ב-1 בנובמבר 1869 חידש המוסד את פעילותו בבאטון רוז'. בשנת 1870 שונה רשמית שמו של המוסד לאוניברסיטת לואיזיאנה. בשנת 1905 נכנסה לשערי המוסד הסטודנטית הראשונה. בשנה שלאחר מכן כבר למדו באוניברסיטה כ-16 נשים.
בשנת 1939 פורסמה ונחקרה פרשת שחיתות בהנהלת האוניברסיטה שגרמה להתאבדותם של שני עובדים ולעצירת 20 נוספים. כתוצאה מהפרשה מושל לואיזיאנה נכלא ל-10 שנים. במהלך מלחמת העולם השנייה הייתה אוניברסיטת מדינת לואיזיאנה אחת מ-131 קולג'ים ואוניברסיטאות שהשתתפו בתוכנית ההכשרה של צי ארצות הברית.
אף על פי שמספר סטודנטים אפרו-אמריקאים ניסו להירשם לאוניברסיטה בשנת 1946, השתלבותם של סטודנטים שחורים החלה רק בשנת 1964.
קולג'ים ובתי ספר

הקולג' למנהל עסקים (אנ') ע"ש אורסו
המרכז למשפטים (אנ') ע"ש פול הברט
הקולג' למצטיינים (אנ') ע"ש רוג'ר הדפילד אוגדן
הקולג' לאמנות ועיצוב
הקולג' לחקלאות
הקולג' למדעי הרוח והחברה
הקולג' למדעים
הקולג' למוזיקה ואומנויות דרמטיות
הקולג' למדעי האדם וחינוך
הקולג' להנדסה
הקולג' האוניברסיטאי
הקולג' לחוף וסביבה
בית הספר למוסמכים
בית הספר לתקשורת המונים ע"ש מנשיפ
בית הספר לרפואה וטרינרית
בית הספר לעבודה סוציאלית
חינוך מתמשך
דירוגים בין-לאומיים

דירוג שאנגחאי: מקום 401–500 (2024)
דירוג Times Higher Education: מקום 601–800 (2024)
דירוג QS לאוניברסיטאות: מקום 801–850 (2024)
אולריך מלקה

אולריך מלקה (בצרפתית: Ulrich Meleke; נולד ב-24 במאי 1999) הוא כדורגלן מחוף השנהב בעמדת הבלם באל-באטיח.
קריירה

מלקה התחיל את הקריירה שלו במחלקת הנוער של סואה. בשנת 2018 הצטרף לאקנאס מהליגה הפינית השנייה. ב-28 באפריל 2018 ערך את הופעת הבכורה שלו בקבוצה בניצחון 0-1 נגד קואטקאן טיאוואן פאלויליג'אט. ב-21 ביולי הבקיע את שער הבכורה שלו בקבוצה.
ב-14 באוגוסט 2018 חתם בהפועל תל אביב מליגת העל וכעבור כחודש הושאל להפועל בני לוד מהליגה הלאומית עד לסיום העונה.
בינואר 2020 חזר לליגה השנייה בפינלנד וחתם בקוקולאן פאלווייקוט.
במרץ 2021 חתם בבוטושאן מליגת העל הרומנית עד לסיום העונה.
בקיץ 2021 הצטרף לקלוז' והושאל כעבור חודשיים לוולנטר. בסיום העונה חתם לשלוש שנים במועדון.
בקיץ 2023 מלקה חתם באל-באטיח מליגת העל של איחוד האמירויות הערביות.
הערות שוליים

↑  עמית גולדשטיין‏, הפועל תל אביב: הבלם אולריש מלקה חתם בקבוצה לעונה אחת, באתר וואלה, 14 באוגוסט 2018
↑  מאור רחמני, ‏אולריש מלקה הושאל לבני לוד מהליגה הלאומית, באתר ONE‏, 17 בספטמבר 2018
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אולריך מלקה".
אובי ואן קנובי

ערך זה עוסק בדמות בדיונית ממלחמת הכוכבים. אם התכוונתם למיני-סדרה, ראו .
| --- | --- |

אובי-ואן קנובי בגילומו של אלק גינס בסרט "מלחמת הכוכבים 4: תקווה חדשה"
 שם סרט:  מלחמת הכוכבים
 תוכנית טלוויזיה:  מלחמת הכוכבים: המורדים  מלחמת הכוכבים: מלחמת המשובטים  אובי ואן קנובי
 הופעה ראשונה:  מלחמת הכוכבים 1: אימת הפנטום
 הופעה אחרונה:  מלחמת הכוכבים 6: שובו של הג'דיי
 יוצרים:  ג'ורג' לוקאס
 גילום הדמות:  יואן מק'גרגור (1–3), סר אלק גינס (4–6)
 מידע
 שם אמיתי:  אובי-ואן קנובי
 כינויים:  בן קנובי
 סטטוס:  מת
 גיל:  58
 תאריך לידה:  58 BBY
 גזע:  אדם
 מין:  זכר
 מקצוע:  אביר ג'דיי
 שיוך:  מסדר הג'דיי
 נטייה:  הצד המואר של הכח
 מומחיות:  לחימה בחרב אור
 כוחות:  שליטה ב"כוח"
 כלי נשק:  חרב אור כחולה
 דת:  ג'דיי
 אזרחות:  קורוסנט, טטואין.
 מקום מגורים:  טטואין 
 תאריך פטירה:  0 BBY
 מקום פטירה:  כוכב המוות 
 סיבת המוות:  נהרג בדו-קרב על ידי דארת' ויידר
 דמויות קשורות
 חברים:  יודה, מייס וינדו, קווי-גון ג'ין, פאדמה אמידאלה, אנאקין סקיווקר (כשהיה בצד המואר), לוק סקייווקר (תלמיד)
 אויבים:  גנרל גריווס, הרוזן דוקו, דארת' מול, דארת' ויידר
 
אובי-ואן קנובי (באנגלית: Obi-Wan Kenobi) הוא דמות בדיונית ביקום מלחמת הכוכבים. אובי-ואן (הידוע גם כ"בן קנובי") הוא מאבירי הג'דיי החזקים והחכמים שהיו בתקופתו. הוא מהווה דמות מפתח בעלילת מלחמת הכוכבים שכן הוא היה מורו של אנאקין סקייווקר וכן מורו של בנו, לוק סקייווקר.
בסרטים "אימת הפנטום", "מתקפת המשובטים", ו"נקמת הסית" (פרקים 1–3 בסדרת הסרטים) וכן בסדרה "אובי ואן קנובי" הוא מגולם על ידי יואן מק'גרגור; ואילו בסרטים "תקווה חדשה", "האימפריה מכה שנית" ו"שובו של הג'דיי" (פרקים 4–6) על ידי סר אלק גינס. קולו נשמע במהלך "הכוח מתעורר" ו"עלייתו של סקייווקר" על ידי יואן מק'גרוגר ועריכת סאונד לאלק גינס.
ביוגרפיה דמיונית > אימת הפנטום

בפתיחת הסרט "אימת הפנטום", נשלחים שני אבירי ג'דיי, אובי-ואן הצעיר וקווי-גון ג'ין מורו של אובי-ואן לניסיון תיווך בין נאבו, כוכב לכת קטן ושוחר שלום, לבין פדרציית הסחר שהטילה מצור על הכוכב, בדרישה לתשלום מיסים על שימוש בנתיבי סחר.
לאחר שנציגי הפדרציה ניסו לחסל את אובי-ואן וקווי-גון בפקודתו של דארת סידיוס, שני אבירי הג'דיי נמלטו אל הכוכב נאבו שם פגשו בג'אר ג'אר בינקס, גאן-גאן אשר סיפק להם כלי תחבורה תת-ימי שאיפשר להם להגיע במהירות אל ת'יד, בירת נאבו. לאחר הגעתם, חילצו אובי-ואן וקווי-גון את מלכת נאבו, אמידאלה מדרואידי הפדרציה וטסו איתה אל עבר הכוכב קורוסנט, בירת הרפובליקה הגלקטית ומקום מושבו של הסנאט, במטרה לשכנע את הסנאט להתערב במלחמה לטובת נאבו. בדרכם, הותקפה ספינת המלכה על ידי חלליות אויב ונפגעה והם נאלצו לנחות בכוכב טטואין, שם נשאר אובי-ואן להשגיח על המלכה, בעוד שמורו חיפש אחר חלקי חילוף לספינה. לבסוף, חזר קווי-גון עם חלקי החילוף, ועם מי שעזר לו לזכות בהם, אנאקין סקייווקר, ילד צעיר בעל מידת מידי-כלוריאנים גבוהה באופן חריג.
לאחר שביקרו בקורוסנט, חזרו אבירי הג'דיי עם המלכה לנאבו, במטרה לשחרר את הכוכב מכיבושה של הפדרציה. המלכה נלחמה עם חולייתה הפרטית בדרך לחדר הבקרה בארמון, בו תוכל ללכוד את מנהיגי הפדרציה, אנאקין הוביל צי חלליות אל עבר חללית הפיקוד השולטת על צבא הדרואידים, שנלחם בקרקע מול צבא הגאנגנים, ושני אבירי הג'דיי ניהלו דו-קרב כנגד אביר הסית' דארת' מול, סית' שתקף את קווי-גון בעבר.
לאחר קרב, שרובו התנהל בחדרי האנרגיה של ארמון ת'יד, הרג דארת' מול את קווי-גון מול עיניו של אובי-ואן. אובי-ואן הזועם תקף את מול, חתך את חרב האור הדו-צדדית שלו, ולבסוף אף חצה את גופו לשניים.
אובי-ואן השלים את הכשרתו סמוך לאירוע זה. אחרי שהרג את הסית', קיבל אובי-ואן דרגת אביר ג'דיי. על ערש דווי, השביע אותו קווי-גון לאמן את אנאקין. אובי-ואן מילא את שבועתו, ולקח את אנאקין הצעיר תחת חסותו.
ביוגרפיה דמיונית > מתקפת המשובטים

בסרט "מתקפת המשובטים" מדריך אובי ואן את אנאקין, המתגלה כתלמיד מוכשר וחזק להפליא, אך עצבני, יהיר וחסר סבלנות. אנאקין ראה באובי ואן דמות של אב, ולצד ההערכה הגדולה והכבוד שרחש למורהו, הוא גם קינא בו וחשב שאובי ואן מקנא בכוחו הרב ולכן מגביל אותו. למרות המחלוקות ביניהם, לחמו השניים שכם אל שכם במהלך עשר השנים בין הסרט הראשון לשני, ולא פעם הציל האחד את חייו של השני.
אובי-ואן ואנאקין נקראים להגן על פאדמה אמידאלה, כעת סנאטורית, המקבלת איומים על חייה, שלא פעם ניצלה בקושי מניסיונות התנקשות. לאחר ששני אבירי הג'דיי הצליחו לאתר את ציידת הראשים שניסתה להתנקש בפאדמה, זאם ווסל, אובי-ואן טס אל עבר כוכב קאמינו, הכוכב אשר ייצר את החץ המורעל הנמצא על גופתה של ציידת הראשים. בכוכב גילה אובי ואן כי קיים צבא משובטים עצום, הנוצר למען הגנת הרפובליקה מפני איגוד הבדלנים - מערכות כוכבים שפרשו מהרפובליקה ומתכוננות למתקפה.
על הכוכב פגש אובי ואן את ג'נגו פט, צייד ראשים אשר שימש כמקור לשיבוטים. אובי-ואן גילה כי ג'נגו הוא האחראי לניסיונות ההתנקשות, וכי שכר אותו אדם בשם דארת' טיראנוס.
לאחר שנכשל מלתפוס את ג'נגו, אובי ואן עקב אחריו אל עבר כוכב ג'נוסיס, שם גילה כי את איגוד הבדלנים מנהיג הרוזן דוקו, לשעבר מאסטר ג'דיי ומורו של קווי-גון. אובי ואן נתפס ועומד להיות מוצא להורג. בטקס ההוצאה להורג, המתרחש באצטדיון ענק, מובאים גם אנאקין ופאדמה, אשר יצאו לחפש אחר אובי ואן ששלח להם הודעת מצוקה. מהר מאוד הגיעה תגבורת של אבירי ג'דיי, ובראשם מייס ווינדו, חבר מועצת הג'דיי וחבר ותיק של אובי ואן.
לאחר קרב ארוך בו רוב אבירי הג'דיי נהרגו, דרואידי הקרב של הבדלנים הקיפו את הניצולים והתכוננו למתקפה אחרונה. ברגע האחרון הופיע מאסטר יודה עם צבא המשובטים מקאמינו, ובכך פתח את מלחמת המשובטים. אובי ואן ואנאקין איתרו את דוקו והחלו להילחם נגדו. דוקו, אשר התגלה כדארת' טיראנוס, הצליח לגבור עליהם. יודה, בשנית, הגיע לעזרתם, ולאחר דו-קרב בין השניים, הצליח דוקו להימלט.
למרות חוזקו הרב ב"כוח", לא מצליח אובי ואן לשים לב למה שמתרחש מאחורי גבו: נישואיו בסתר של אנאקין עם פאדמה, התפרצויות הזעם של אנאקין ושאיפתו לכוח שבאמצעותו יסדר את העולם כראות עיניו. אובי ואן, כמו יודה, עיוור לתככים של הקאנצלר פלפטין בסנאט הגלקטי, וליחסיו עם אנאקין שמחפש הערכה וכבוד.
מרגע התחלת מלחמת המשובטים, בקרב בכוכב ג'נוסיס, אבירי הג'דיי הפכו לגנרלים והובילו חוליות של חיילי משובטים אל עבר כוכבים שונים, הנשלטים באכזריות על ידי איגוד הבדלנים. אחת ממשימותיו הראשונות של אובי ואן במלחמה הייתה כיבוש כוכב מונליסט, הנשלט על ידי סאן היל ועמיתיו. אובי ואן כבש את הכוכב בהצלחה רבה, ובעיקר בעזרת פעולותיה של יחידת המשובטים המובחרת.
לאות ביצועיו המיוחדים, אובי ואן קודם לדרגת מאסטר ג'דיי, והוצע לו מקום במועצת הג'דיי, אותו קיבל. בעקבות צעד זה, אנאקין, חניכו, קודם לדרגת אביר ג'דיי. כששניהם גנרלים, אובי ואן ואנאקין נלחמו כתף אל כתף במהלך המלחמות, והוכחו כצמד בלתי מנוצח. לקראת סוף המלחמה נקראו אנאקין ואובי ואן על ידי מאסטר וינדו חזרה לכוכב קורוסנט, שבו גנרל גרייווס, מנהיג צבא הרובוטים הבדלניים, חטף את השליט העליון פלפטין. ללא היסוס, השניים נכנסו לחלליות הקרב שלהם, וטסו אל עבר היד הנעלמת, חללית הדגל של הגנרל.
ביוגרפיה דמיונית > נקמת הסית'

בסרט השלישי, מלחמת הכוכבים - פרק 3: נקמת הסית', נשלחים אובי-ואן ואנאקין, כעת אביר ג'דיי בפני עצמו, למשימת הצלתו של הנשיא העליון פלפטין, השבוי בספינת הדגל של גנרל גריווס, מנהיג צבא הבדלנים. בהגיעם לאולם בו פלפטין שבוי, הם פוגשים בשנית ברוזן דוקו. בין השלושה מתפתח קרב, אשר במהלכו אובי ואן מושלך הצדה ונופל חסר הכרה. אנאקין גבר על דוקו, כרת את ידיו, ובעידודו של פלפטין, ערף גם את ראשו. בדרכם החוצה, שני אבירי הג'דיי והנשיא העליון נתפסים ומובאים אל תא הפיקוד של החללית, שם נמצא גרייווס. השניים מצליחים להשתחרר ונלחמים בגרייווס ובשומריו, שומרי המגנה. גרייווס מצליח להימלט ומותיר אותם בחלליתו ההרוסה והמתפרקת. אנאקין, בעל הידע הרחב בחלליות, מצליח להנחית את החללית בשלום.
כשגנרל גרייווס אותר מחדש בכוכב אוטאפאו, מועצת הג'דיי מחליטה כי אובי ואן יישלח לשם ביחד עם חוליית משובטים כדי להרוג את הגנרל.
לאחר קרב ממושך כנגד גנרל גרייווס, במהלכו איבד את חרב האור שלו, אובי ואן מצליח לבסוף לירות בגנרל גרייווס בלב וכך מנצח. כשאובי ואן עזב לאוטאפאו, נשאר אנאקין לצד פלפטין בבירת הגלקסיה, קורוסנט. ללא אובי ואן שייעץ לאנאקין וירגיע אותו, מתחיל אנאקין ליפול ל"צד האפל", ובסופו של דבר נכנע לפיתוי והופך לדארת' ויידר. אנאקין עוזר לפלפטין, אשר גילה את זהותו כלורד הסית' דארת' סידיוס, להשמיד את מסדר הג'דיי.
בעזרת יודה מגלה אובי ואן את הבגידה וטס להתעמת עם אנאקין בכוכב הלבה של מוסטאפר. שם הוא נלחם עם אנאקין ובלית ברירה פוצע אותו אנושות - כורת את שתי רגליו ואת ידו הבריאה ומותיר אותו לעלות באש לאחר שנגע בלבה. לאחר שניצח אותו מוכיח אובי ואן את אנאקין הפצוע באומרו כי הוא היה ה"נבחר", שנאמר כי יביא איזון ל"כוח", לא שיעזוב אותו בחשיכה, ושישמיד את הסית' ולא יצטרף אליהם. במילים אלו, אובי ואן נטל את החרב האור של אנאקין ונטש אותו בלהבות. דארת' סידיוס, שהגיע זמן קצר אחר כך לעזרת אנאקין, דואג לריפויו, אשר מצריך החלפת חלק נכבד מגופו בחלקים ביוניים ותותבות סיבורגיות. אנאקין עוטה את השריון והקסדה השחורים ובכך משלים גם חיצונית את הפיכתו לדארת' ויידר בחזותו המוכרת.
אובי ואן ויודה, השורדים היחידים ממסדר אבירי הג'דיי, לא מצליחים למנוע את השתלטות אבירי הסית' על הרפובליקה הגלקטית והפיכתה לאימפריה בראשות הקיסר פלפטין, ויד ימינו דארת' ויידר. בעוד שיודה עבר להתחבא בכוכב דגובה, אובי ואן עבר לכוכב טטואין, שם ישגיח על בנו התינוק של אנאקין, לוק, וילמד את סודות ה"כוח" מקוואי-גון, מורו האהוב, אשר חזר כרוח מהצד המואר.
ביוגרפיה דמיונית > תקופת התבודדותו בטטואין

במהלך 19 השנים הבאות, עד לאירועי הסרט הרביעי, אובי-ואן עבר להתגורר בכוכב המדברי טטואין, ותוך כדי השגיח על גדילתו של לוק, בבית דודיו. כשנחת בכוכב, מכר אובי ואן את פוד המילוט שקיבל מבייל אורגנה, ובעזרתו קנה בהמת-משא טטואינית, ובנה את בקתתו. הוא שמר עמו את חרב האור שלו ואת חרב האור של אנאקין. בנוסף, רוחו של קווי-גון ג'ין התגלתה לפניו, גילתה לו את סודות ה"כוח", ובין היתר - כיצד להיהפך לחלק ממנו, ולהופיע כרוח רפאים בכל מקום וכל רגע שיחפוץ בכך.
במהלך העונה השלישית של מלחמת הכוכבים: המורדים שמהווה כשנתיים לפני התחלת פרק 4, מול (שהשאיר את תואר הדארת' מאחור עקב עזיבתו ממסדר הסית') והפדוואן עזרא ברידג'ר מגלים שאובי-ואן בחיים בכוכב הלכת המדברי טאטואין. כמה פרקים לאחר מכן ניתן לראות כי מול נודד בכוכב שבועות אחר אובי-ואן ולכן מול החליט למשוך את עזרא לטאטואין כדי להוות כפיתיון עבור אובי-ואן, שיצא ממחבואו. תוכנית זו הצליחה כאשר אובי-ואן הציל את עזרא מהתייבשות והפעיל מחדש את האנדרואיד של עזרא צ'ופר. אובי-ואן נתן לעזרא עצה שהמרד הוא המקום שאליו עזרא שייך ואמר כי הוא מודע לכך שמול בעקבותיו ולכן הוא מציע לעזרא ולצ'ופר לעזוב. כאשר מול מצא את אובי-ואן הוא הסיק שהסיבה שאובי-ואן נמצא בכוכב לכת מדברי שכזה לא רק מפני שהוא מתחבא מהאימפריה, אלא גם כי הוא מגן על מישהו, וכתוצאה מכך השניים נלחמים במשך 7 שניות, כאשר מול מנסה להרוג את אובי-ואן עם אותו המהלך שהרג את המאסטר שלו, אך אובי-ואן הצליח לעצור את המתקפה וחצה את הלייטסייבר שלו כמו גם את הכתף של מול לשניים, וסוף סוף גאל את מול מיסוריו. מול בידיו של אובי-ואן שואל אם מי שהוא מגן עליו הוא הנבחר ואובי-ואן השיב לו שכן ואחרי זה מול אומר שהוא "ינקום אותנו" ומת. לאחר מכן אובי-ואן נראה בפעם האחרונה בפרק כאשר הוא צופה מרחוק על לוק סקייווקר.
ביוגרפיה דמיונית > תקווה חדשה (פרק 4)

בסרט הרביעי - מלחמת הכוכבים - פרק 4: תקווה חדשה, אובי-ואן שוב משחק תפקיד חשוב. בעקבות מרדף אחרי זוג דרואידים R2D2 ו-C3PO, מגיע אליו נער חווה בשם לוק סקייווקר. אובי-ואן מזהה אותו כבנו של אנאקין, ומתחיל לספר לו אודות ה"כוח".

בסופו של דבר, הם יוצאים יחד במסע על מנת להציל את הנסיכה ליאה אורגנה, שנשבתה בידי האימפריה הגלקטית, וקראה לעזרתו של אובי ואן. במהלך מסע החילוץ, מעניק אובי ואן ללוק אימון בסיסי בדרכי הג'דיי, ונותן לו את חרב האור של אביו כנשק. על פני כוכב המוות, מתעמת אובי-ואן עם תלמידו לשעבר, דארת' ויידר, ונהרג. מותו של אובי-ואן הופך אותו לרוח של ה"כוח", הנגלית לעייני לוק בקול ובחיזיון בשעת הצורך.
ביוגרפיה דמיונית > פרקים 5 ו-6

אובי ואן מופיע גם בסרטי ההמשך. בסרט החמישי, הוא שולח את לוק להתאמן אצל מאסטר יודה בכוכב דגובה, ומנגד משכנע את יודה לאמן את לוק, אחרי שהאחרון כשל במבחניו של יודה.
בסרט השישי, לוק מתעמת עם רוחו של אובי ואן, וכועס על כך ששיקר לו בנוגע לאביו (וזאת לאחר שלוק גילה כי ויידר הוא אביו). אובי ואן אמר לו כי מנקודת מבטו, מהרגע בו אנאקין פנה לצד האפל, חברו הטוב נרצח על ידי חזותו הסית'ית, דארת' ויידר.
בסוף הסרט, לאחר השמדת כוכב המוות השני ומפלת הסית', אנאקין חזר לצד המואר של ה"כוח", והתאחד עמו, בדיוק כמו יודה ואובי ואן. אחד מהקטעים האחרונים בסרט, מראה את שלושת אבירי הג'דיי האחרונים של הרפובליקה הישנה, מביטים ומחייכים ללוק.
ביוגרפיה דמיונית > טרילוגיית ההמשך (פרקים 7 ו-9)

לאחר 30 שנה, ריי, אוספת גרוטאות מג'אקו, נוגעת בחרבו של לוק סקייוקר ומקבלת חיזיון שבמהלכו אובי ואן קורא לה בשמה ואומר לה שאלו צעדיה הראשונים.
אובי ואן, יחד עם עוד אבירי ג'דיי מהעבר, שוב מדבר עם ריי במהלך הקרב שלה נגד הקיסר פלפטין ששב מן המתים. כשריי כמעט ומבוסת, אובי ואן קורא בשמה והפעם אומר שאלו צעדיה האחרונים בשביל להיות ג'דיי אמיתית.
סדרת טלוויזיה

קנובי הוא אחת מהדמויות הראשיות בסדרת האנימציה "מלחמת הכוכבים: מלחמת המשובטים".
דמותו מופיעה גם בפרק "שמשות תאומות", בעונה השלישית של הסדרה "מלחמת הכוכבים: המורדים".
בנוסף הוא קיבל מיני סדרה בשמו "אובי ואן קנובי" והסדרה מדברת על נדודיו ומסעותיו במדברות טטואין ב-19 השנה שבין אירועי "נקמת הסית'" (הסרט השלישי) לבין "תקווה חדשה" (הסרט הרביעי בסדר). בסדרה קנובי מתגייס להציל את הנסיכה ליאה, שנחטפת על ידי החוקרים, ומתעמת עם דארת' ויידר.
יכולות וכישורים

אף שלא נחשב לג'דיי החזק ביותר או לעילוי בשימוש ב"כוח" אובי ואן היה ג'דיי חכם מאוד, שקול ושליו. הוא היה לוחם מעולה וסייף מוכשר בחרב אור אף שלא זכה לתהילה כמו יודה, הרוזן דוקו ואנאקין סקייווקר. סגנונו היציב והסבלני הקשה מאוד על אויביו לחדור את הגנותיו ותסכל אותם, דבר שגרם להם לבצע טעויות אותן אובי ואן ניצל, כאשר המקרה הידוע ביותר הוא הדו-קרב מול אנאקין/ויידר במוסטאפר. צבע חרב האור שלו היה כחול.
אובי-ואן, כמורהו של אנאקין
אוטו אורבן

| --- | --- |
אין תמונה חופשית
 לידה:  20 במאי 1936 בודפשט, ממלכת הונגריה 
 פטירה:  26 במאי 2002 (בגיל 66) סיגליגט, הונגריה 
 מדינה:  הונגריה 
 מקום קבורה:  בית הקברות פרקשרטי בבודפשט 
 מקום לימודים:  אוניברסיטת אטווש לוראנד 
 שפות היצירה:  הונגרית 
 בן או בת זוג:  Júlia Orbán 
 פרסים והוקרה:  פרס קושוט (1992)  פרס אטילה יוז'ף (1973)  Alföld Prize (1992)  פרס אטילה יוז'ף (1985) 
 חתימה:   
 
אוטו אורבן (בהונגרית: Orbán Ottó‏, 20 במאי 1936 – 26 במאי 2002) היה משורר, מתרגם ומסאי הונגרי-יהודי זוכה פרס קושוט (1992) וזוכה פרס אטילה יוז'ף פעמיים (1985, 1973).
קורות חיים

אוטו אורבן נולד בבודפשט בשנת 1936. אוֹרְבַּן למד ספרנות באוניברסיטת בודפשט ועבד בכתב-העת "קֹרְטָרְשׁ". ספר ביכוריו, "חג שחור" התפרסם ב-1960, ואחריו הופיעו, בין השאר, "פרידה מבית-לחם" (1967), "קורבן-אדם" (1973), "הר-הגעש הרדום" (1981) ו"עוצמת השירה" (1994). אוֹרְבַּן שהרבה לתרגם להונגרית מאנגלית ומספרדית נודע גם בזכות ספרי הילדים המצוינים שכתב והודות לספר-המסע שלו על הודו, "חלון לאדמה" (1972). שירתו שילבה לשון גבוהה ונמוכה, דיאלוגים וסלנג.
אוטו אלסנר

| --- | --- |
אין תמונה חופשית
 לידה:  17 בפברואר 1921 ביילסקו-ביאלה, רפובליקת פולין 
 פטירה:  23 במאי 1994 (בגיל 73) הרצליה, ישראל 
 ענף מדעי:  כימיה 
 מוסדות:  שנקר - בית ספר גבוה להנדסה ולעיצוב 
 
אוטו אלסנר (17 בפברואר 1921 - 23 במאי 1994) היה כימאי ישראלי ממוצא פולני ממכון שנקר ברמת גן, שבעקבות מחקרו יוצר לראשונה פתיל תכלת לציצית מן החילזון ארגמון קהה קוצים על ידי הרב אליהו טבגר מירושלים.
תגליתו המרכזית הייתה פריצת דרך במחקר אודות יצירת צבע התכלת מחלזונות בטכנולוגיה שהייתה זמינה בימי התנ"ך באמצעות חשיפה לקרינת UV שמקורה בשמש. אלסנר היה שותף בפתרון תעלומת הפקת התכלת המקראית אותה חקר גם הרב הרצוג.
לקריאה נוספת

הרב מנחם בורשטיין, התכלת, ירושלים, תש"ן, מסת"ב 9652221155
דיאנה בחור ניר, חלזונו של משיח, באתר כלכליסט, 16 בינואר 2014
הערות שוליים

↑  ⁨רשימת מקבלי התארים מוסמך ודוקטור באוניברסיטה העברית ⁩ | ⁨למרחב⁩ | 30 יוני 1968 | אוסף העיתונות | הספרייה הלאומית, באתר www.nli.org.il
↑  Robin Ngo, What Color Was Tekhelet?, Biblical Archaeology Society, ‏2023-10-03 (באנגלית)
↑  ⁨ביולוגיה סודות צבע התכלת⁩ | ⁨מעריב⁩ | 23 יוני 1991 | אוסף העיתונות | הספרייה הלאומית, באתר www.nli.org.il
↑  The Dyeing with Murex Extracts, an Unusual Dyeing Method of Wool to the Biblical Sky Blue, Ptil Tekhelet (באנגלית אמריקאית)
↑  ⁨חלזונות התכלת 'סגולית' נפלטו לחוף ⁩ | ⁨מעריב⁩ | 30 אוקטובר 1990 | אוסף העיתונות | הספרייה הלאומית, באתר www.nli.org.il
The International

.
| --- | --- |


 ענף:  ספורט אלקטרוני
 תאריך ייסוד:  2011
 ארגון מפעיל:  Valve
 מספר מתמודדים:  16 קבוצות (2011–2016) 18 קבוצות (2017–2021) 20 קבוצות (2022–2023) 16 קבוצות (2024–)
 זוכה:  Team Liquid
 הכי הרבה זכיות:  OG Team Spirit Team Liquid (2 כ"א)
 https://www.dota2.com/international/
 
The International (מוכרת גם בקיצור TI) היא תחרות ספורט אלקטרוני במשחק ה-Moba‏, Dota 2 המנוהלת על ידי חברת Valve (החברה שייצרה ומתחזקת את המשחק), אשר נערכה לראשונה ב-2011 ומאז מתקיימת כל שנה. תחרות אליפות זו היא חלק מה-Dota Pro Circuit - סבב המקצוענים של המשחק, שבסופו נערכת תחרות גמר זו על מנת לקבוע את הקבוצה הטובה ביותר בעולם בכל שנה. התחרות האחרונה נערכה ב-2024 ב-Royal Arena אשר בקופנהגן והייתה בעלת סך פרסים של 2,563,967 דולר, והמנצחת הייתה קבוצת Team Liquid.
היסטוריה

התחרות הראשונה התקיימה בקלן שבגרמניה ב-17 באוגוסט עד 21 באוגוסט 2011, ובה השתתפו 16 קבוצות אשר הוזמנו אליה על ידי Valve. התחרות הייתה הפעם הראשונה שניתן לציבור לצפות במשחק, למעט השחקנים אשר השתתפו בתחרות וקיבלו גישה אל המשחק מספר ימים לפני תחילת התחרות. התחרות מומנה במלואה על ידי Valve, והייתה בעלת סך פרסים של 1.6 מיליון דולר עם מיליון דולר מובטח לקבוצה הזוכה, לראשונה בכל תחרות ספורט אלקטרוני.
ב-2012 הודיעה Valve על כך שהתחרות תתקיים בכל שנה. בשנים 2012 עד 2017 היא התקיימה בעיר סיאטל שבארצות הברית. ב-2018 התחרות התקיימה בוונקובר שבקנדה. ב-2019 התחרות התקיימה ב-בשנגחאי שבסין. התחרות של 2020 הייתה מתוכננת להתקיים בסטוקהולם שבשוודיה, אך בוטלה עקב מגפת הקורונה. ב-2021 פורסם שהתחרות תתקיים בסטוקהולם, אך בעקבות שינויים בחוקי המדינה אשר מנעו כניסת שחקנים ממדינות מחוץ לאיחוד האירופי, הועברה התחרות לבוקרשט שברומניה ושוחקה ללא קהל.
סך פרסים

בשתי התחרויות הראשונות Valve מימנה באופן מלא את סך הפרסים אשר היה 1.6 מיליון דולר. החל מ-2013 מתקיים מימון המונים וסך הפרסים הוא שילוב של 25% מהכספים אשר נאספו על ידי מימון ההמונים, ו-1.6 מיליון דולר ש-Valve מוסיפה. בכל שנה עד 2021, למעט ב-2012, התחרות שברה את שיא סך הפרסים בכל תחרות ספורט אלקטרוני אחרת, והתחרויות מ-2015 עד 2021 מחזיקות במקומות הראשונים בכל הזמנים.
סיקור

התחרות משודרת במספר שירותי סטרימינג, כאשר העיקרית היא Twitch.tv. השידור כולל פאנל, שדרנים, פרשנים ושדרני קווים, באופן הדומה לתחרויות ספורט רגילות. השידורים מתקיימים בשפות שונות ובעיקר באנגלית, רוסית וסינית. במספר מקרים שודרו משחקים גם בערוצי טלוויזיה מבוססים, ובניהם ESPN.
בתרבות

ב-2014 ‏Valve פרסמה את Free to Play, סרט תיעודי העוקב אחר שלושה שחקנים אשר השתפפו בתחרות הראשונה, hyhy‏, Dendi ו-Fear. החל מ-2016 ‏Valve מפרסמת מספר חודשים לאחר הגמר את True Sight, סרט תיעודי העוקב אחר שתי הקבוצות אשר הגיעו למשחק הגמר בתחרות. הסרטים עולים לצפייה בחינם. באפריל 2021 עלה Free to Play לצפייה ב-Netflix.
הזוכות בתחרות

הקבוצה הזוכה מקבלת את חלקה מסך הפרסים של התחרות, טבעת אליפות, וזוכה ששמה ושם כל חברי הקבוצה יחרטו על צלחת האליפות, ה-Aegis.
| שנה | זוכה | סך פרסים | תאריך | מארחת |
| --- | --- | --- | --- | --- |
| 2011 | אוקראינה Natus Vincere | 1,600,000 דולר | 17 באוגוסט עד 21 באוגוסט | גרמניה קלן, גרמניה |
| 2012 | הרפובליקה העממית של סין Invictus Gaming | 1,600,000 דולר | 31 באוגוסט עד 2 בספטמבר | ארצות הברית סיאטל, ארצות הברית |
| 2013 | שוודיה Alliance | 2,874,380 דולר | 7 באוגוסט עד 11 באוגוסט | ארצות הברית סיאטל, ארצות הברית |
| 2014 | הרפובליקה העממית של סין Newbee | 10,923,977 דולר | 18 ביולי עד 21 ביולי | ארצות הברית סיאטל, ארצות הברית |
| 2015 | ארצות הברית Evil Geniuses | 18,429,613 דולר | 3 באוגוסט עד 6 באוגוסט | ארצות הברית סיאטל, ארצות הברית |
| 2016 | הרפובליקה העממית של סין Wings Gaming | 20,770,460 דולר | 3 באוגוסט עד 13 באוגוסט | ארצות הברית סיאטל, ארצות הברית |
| 2017 | האיחוד האירופי Team Liquid | 24,787,916 דולר | 7 באוגוסט עד 12 באוגוסט | ארצות הברית סיאטל, ארצות הברית |
| 2018 | האיחוד האירופי OG | 25,532,177 דולר | 20 באוגוסט עד 25 באוגוסט | קנדה ונקובר, קנדה |
| 2019 | האיחוד האירופי OG | 34,330,068 דולר | 20 באוגוסט עד 25 באוגוסט | הרפובליקה העממית של סין שנגחאי, סין |
| 2020 | בוטל | בוטל | 18 באוגוסט עד 23 באוגוסט | שוודיה סטוקהולם, שוודיה |
| 2021 | רוסיה Team Spirit | 40,018,195 דולר | 7 באוקטובר עד 17 באוקטובר | רומניה בוקרשט, רומניה |
| 2022 | האיחוד האירופי Tundra Esports | 18,930,775 דולר | 8 באוקטובר עד 30 באוקטובר | סינגפור סינגפור |
| 2023 | רוסיה Team Spirit | 3,380,455 דולר | 12 באוקטובר עד 29 באוקטובר | ארצות הברית סיאטל |
| 2024 | האיחוד האירופי Team Liquid | 2,563,967 דולר | 4 בספטמבר עד 15 בספטמבר | דנמרק קופנהגן |
שחקנים ישראלים בטורניר

שלושה שחקנים ישראלים שיחקו במהלך השנים בטורניר.
טל "Fly" אייזיק (אנ') – 10 הופעות, מיקום שיא: 3 ב-2018, הישראלי הראשון להופיע בטורניר
נטע "33" שפירא – 6 הופעות, מיקום שיא: זכייה ב-2022 וב-2024
עידן "MagicaL" ורדניאן – הופעה אחת, מקום 13-16 ב-2019